તો પછી એ સિવાય ફિલ્મમાં છે શું? પહેલો જવાબ છે, ઢગલાબંધ ગીતો. તમારી જરાય દયા ખાધા વિના માલગાડીની જેમ એક પછી એક કુલ નવ ગીતો આવ્યાં જ કરે છે. એમાંય બે તો રીમિક્સ (‘ઢોલી તારો ઢોલ બાજે’ અને સોનુ નિગમનું ‘દીવાના તેરા’) છે. ચીલાચાલુ ગીતો અને જાણે આપણે થિયેટરમાં રાતવાસો કરવા આવ્યા હોઈએ એ રીતે ધીમે-ધીમે ચાલતી ફિલ્મને કારણે છેક અઢી કલાક પછી તમારો છુટકારો થાય છે. ઍક્ચ્યુઅલી, આ આખી ફિલ્મ કોઈ લાંબા વિડિયો-આલબમ જેવી વધારે લાગે છે.